1935-1936 йылдарҙа күсмә китапхана мөдире эшен Науразбаев Сәғәҙитдин алып бара. Артабан күсмә китапхана айырым ике бүлмәле өйгә күсерелә һәм "Избач" тип атала башлай. Бер бүлмәһе китапхана була.Икенсе бүлмәһе "йәштәр " өйө тип атала. Был осорҙа Алтынбаев Ғариф,Ғизәтуллина Ғәйшә апайҙар эшләп ала."Избач" мөдире булып эшләгән Дәүләтшин Мөхәммәт "йәштәр" өйөнә шахмат,домино уйындары алып ҡайта. Һәм беренселәрҙән булып колхоз аҡсаһына патефон ала. Уйындарға өйрәтеү өсөн Бөрйәндең үҙендә семинарҙар ойошторола.Кистәрен ауыл активистары менән берлектә киске уйындар ойошторола башлай.